Merkezê Çapemenîye yê QSDyî pare kerd ke cerganê dewleta tirke ya îşxalkere 16-17ê adare de hêrişê Eyn Îsayî kerd.
Eşkerayîya QSDyî wina ya: ''17ê adare de cergan hêrişê dewa Seyda kerd û dima ke şerwananê QSDyî cewabê hêrişan da şerêk qewimîya. Nê şerî de 3 cergî kişîyayî, wesayîtêk ame îmhakerdene. Dima cergan hêrişê dewa Mielekî kerd û netîceya cewabdayîşê şerwanan de şer qewimîya. Şer de hûmra kişte û birîndaran nêameye zelalkerdene. Cergî neçarî mende ke xo apey biancê. Şerî ra dima dewê Seyda, Mielek, Cedîda û rayîrê M4î hetê cerganê Tirkîya ra dîyayî bombayan ver.''
